Логатец

Логатец е град во Словенија. Седиште е на општина Логатец. Се наоѓа приближно во центарот на Нотрањска, помеѓу главниот град Љубљана и Постојна. Градот Логатец бележи брз индустриски развој и имиграција по завршувањето на блискиот автопат А1 до брегот.

 Име 
Името Логатец е од келтско потекло, веројатно изведено од келтското longatis што значи „превозник, бродичар“, од протокелтската реч longā која значи „брод“, што подразбира „населба на превозниците“. Името станало Лонгатикум на латински, што било позајмено во словенски како Lǫgatьcь. Раните потврди на словенското име вклучуваат Логах во 1265 година (и Логатц во 1296, Логач во 1307, Логачво 1319, и де Логас во 1354 година).

 Историја 
Најраните споменувања на населбата се од римско време (римска попатна станица Mansio Longatico). Близината на трговските патишта помеѓу внатрешноста и брегот отсекогаш играла важна улога во регионот. Прво римскиот пат од Аквилеја до Емона, а подоцна патот до Трст и Јужната железница.  

Градот Логатец е формиран со комбинирање на голем број поранешни села:

 Блекова Вас 
 Брод. Името на населбата е сменето од Брод во Брод-Логатец во 1955 година. 
 Чевица се приклучила на Логатец во 1972 година.
 Долења Вас
 Долењи Логатец се приклучил на Логатец во 1972 година.
 Горење Вас Името на населбата е сменето од Горење вас во Горење вас под Режишами во 1953 година. Тој бил приклучен на Логатец во 1972 година.
 Горење Логатец порано Церковска Вас се приклучил на Логатец во 1972 година.
 Мандрге
 Мартињ Хриб, се приклучил на Логатец во 1972 година.

Градскиот дувачки оркестар е основан во 1913 година.

 Масовни гробници 

Логатец е локалитет на три познати масовни гробници од времето на Втората светска војна или по неа. Масовната гробница на Шемоновото Брезно се наоѓа на јужната падина на ридот Стрмица, северно од градот. Влезот на 27-метарскиот (89 стапки) шахт е обележан со две борови дрвја. Гробницата ги содржи останките на цивили од близината на селото Ровте, кои биле убиени во мај или јуни 1945 година.

Масовната гробница на шахтот Кошовец е 45 метри длабока и се наоѓа во средината на шумата, околу 2 километри (1,2 милји) јужно од Логатец. Покрај човечките останки, истражителите пронашле германски идентификациски ознаки, златни протези, прстен, муниција и остатоци од воена и цивилна обуќа во шахтот.

Масовната гробница во пештерата Градишница се наоѓа јужно од Логатец. Таа содржи останки на две до пет непознати жртви.
 Цркви 
Бидејќи Логатец е направен од она што првично биле одвоени населби, има голем број цркви во она што сега е град. Парохиската црква е во областа Доленџи Логатец и е посветена на Свети Никола. За прв пат се споменува во пишаните документи кои датираат од 1526 година. Од 1795 до 1803 година на местото била изградена нова црква. Црквата во Чевица е посветена на Свети Јосиф, а во Горењи Логатец на Богородица. 

 Галерија 

 Наводи 

Категорија:Градови во Словенија
Категорија:Координати на Википодатоците